Na temelju članka 70. Stavka 2. Zakona o odgoju i obrazovanju u osnovnoj i srednjoj školi (NNbr.87/08., 86/09., 92/10., 105/10., 90/11., 16/12., 86/12., 94/13., 152/14. i 07/17.), a u svezi s člankom 17. stavkom 3. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN br. 132/13.), članka 43. Zakona o zaštiti na radu (NN br. 71/14., 118/14. i 154/14.), članka 5. i 6. Zakona o zaštiti osobnih podataka (NN br. 103/03., 118/06., 41/08., 130/11., 106/12.), na temelju Opće uredbe o zaštiti osobnih podataka 2016/679 (GDPR), Zakona o provedbi Opće uredbe o zaštiti osobnih podataka (NN42/18) te članka 47. Statuta Srednje škole Dalj, Dalj, a nakon prethodnog savjetovanja sa sindikalnim povjerenikom u funkciji radničkog vijeće o donošenju Pravilnika o video nadzoru, Školski odbor na sjednici održanoj dana 30. studenog 2018. godine donio je;

**Pravilnik o video nadzoru**

**Članak 1.**

1. Ovim pravilnikom regulirano je prikupljanje, obrada i čuvanje osobnih podataka korištenjem sustava video nadzora.
2. Srednja škola Dalj, Dalj (u daljnjem tekstu: Škola) koristi sustav video nadzora oko škole na adresi Braće Radića 7, Dalj, zbog sigurnosti učenika, radnika, posjetitelja/stranaka i imovine Škole, a posebno radi zaštite one imovine za koju je zakonom određeno da se trajno čuva te imovine koja služi za pohranjivanje i obradu podataka.
3. Poslodavac prikuplja osobne podatke korištenjem sustava video nadzora koji bilježi podatke izgleda i kretanja osoba. Opseg prikupljanja i daljnja obrada podataka korištenjem sustava video nadzora je ograničen na ispunjenje svrhe i stavka 1.ovog članka.
4. Sustava video nadzora obuhvaća prostor koji se nalazi neposredno oko Škole, ulazna i izlazna vrata u Školi te hodnike i hol u prizemlju i na katu, pomoćna zgrada u dvorištu. Video nadzorom nisu pokriveni prostori učionica, zbornice, školske knjižnice, ured ravnatelja Škole, uredi tajnika i voditelja računovodstva, prostor koji koristi pomoćno tehničko osoblje i domar škole, praktikum kuharstva, sanitarni prostor za učenike i radnike škole te stepenice.
5. Ovaj Pravilnik primjenjuje se na odgovarajući način sukladno zakonskim i podzakonskim aktima kojima se uređuje i regulira zaštita osobnih podataka i provedba sustava tehničke zaštite.
6. Izrazi koji se u ovom Pravilniku koriste, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način i muški i ženski rod.

**Članak 2.**

1. Podatci prikupljeni korištenjem sustava video nadzora nalaze se na snimaču koji se nalazi u uredu ravnatelja, a vidljivi su na monitoru. Podacima se može pristupiti jedino unosom korisničkog imena i lozinke.
2. Pristup podatcima, odnosno uvid u sadržaj nastao korištenjem sustava video nadzora, ima ravnatelj. Iznimno, uvid u sadržaj koji je nastao korištenjem sustava video nadzora imaju i druge osobe koji su sukladno zakonu ovlašteni za prikupljanje takvih podataka.
3. Pristup podatcima, odnosno uvid u sadržaj nastao korištenjem sustava video nadzora, moguć je isključivo preko monitora koji se nalazi u uredu ravnatelja Škole.
4. Presnimavanje i pohrana sadržaja nastalog korištenjem sustava video nadzora na druge medije, kao i daljnje korištenje istog, dopušteni su isključivo u slučajevima predviđenim zakonskim propisima.

**Članak 3.**

1. Podatci prikupljeni korištenjem sustava video nadzora čuvaju se najduže 30 dana, a nakon proteka tog vremena podatci se brišu.
2. U slučaju opravdane potrebe, a u svrhu dokazivanja ravnatelj može u svakom pojedinačnom slučaju odlučiti da se podatci čuvaju duže od vremena navedenog u stavku 1. ovoga članka.
3. Odredba stavka 1. ovog članka ne odnosi se na slučajeve počinjenja kaznenog djela, oštećenja ili uništenja imovine i sl., kada se prikupljeni podatci o takvim događajima mogu sačuvati kao dokazni materijal te na pisani zahtjev ustupiti pravosudnim i policijskim tijelima.

**Članak 4.**

1. Ravnatelj Škole dužan je osigurati da se na vidnom mjestu pri ulasku u prostor, kao i unutrašnjost zgrade Škole, istakne obavijest da se prostor nadzire sustavom tehničke zaštite.
2. Ravnatelj, kao ni bilo koja druga osoba, ne smije koristiti podatke o osobama prikupljene sustavom tehničke zaštite izvan njihove zakonske namjene.

**Članak 5.**

Ovaj pravilnik stupa na snagu danom objave na oglasnoj ploči Škole.

Predsjednik Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Slavomir Balić, mag. ing.zoo

Ovaj pravilnik objavljen je dana 30. studenog 2018.godine i stupa na snagu danom donošenja.

Klasa:003-06/18-01/45

Urbroj:2158/55-18-30

Da, 30. studenog 2018.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rajko Lukić, prof.